ZAPISNIK
             s 23. sjednice Vijeća Gradske četvrti Črnomerec, 
održane 05. veljače 2018. u prostorijama Područnog ureda Črnomerec,
          Trg Francuske Republike 15/1, s početkom u 16,15 sati



Nazočni članovi Vijeća Gradske četvrti Črnomerec: 
Martin Postružin, Ljiljana Peršinec, Zdravko Banužić, Dragutin Buden, Vlado Crkvenac, Maja Čižić, Tomislav Domes, Josip Jelić, Hana Jušić, Tomislav Kolačny, Tomislav Matošin, Branko Matun, Ana Marija Pilaš, Siniša Ružić i  Miroslav Šurbek. 

Drugi nazočni: Snježana Ordanić, voditeljica Područnog odsjeka Črnomerec, Nevenka Antunović, stručni referent za rad gradske četvrti i mjesnih odbora i Natalija Vidak, stručni referent za rad gradske četvrti i mjesnih odbora, 

Sjednicu otvara Martin Postružin, predsjednik Vijeća Gradske četvrti Črnomerec te pozdravlja sve nazočne.

Predsjednik konstatira da su svi članova Vijeća prisutni, čime su stečeni uvjeti za raspravu i pravovaljano odlučivanje.

Predsjednik daje dnevni red na glasovanje.
Jednoglasno usvojen slijedeći

				                 dnevni red:
	
1. Prijedlog zaključka o uvođenju naplate parkiranja;
1. Ulica Gjure Szabe od 11 do 19 
1. Ulica Šestinski dol od 2 do 12 
2. Informacije, pitanja i prijedlozi


Ad.1. Prijedlog zaključka o uvođenju naplate parkiranja;
1. Ulica Gjure Szabe od 11 do 19 
1. Ulica Šestinski dol od 2 do 12 


Predsjednik kratko obrazlaže traženo te daje riječ Josipu Jeliću.

Josip Jelić kaže da se Vijeće našlo pod velikim pritiskom vezano uz navedene zahtjeve. Vijeće je donijelo odluku vezano uz proširenje parkirne zone i stav je bio gotovo jednoglasan. Uvođenje naplate parkiranje u Domobranskoj ulici je zadnji dio proširenja zone naplate parkiranja koji se tiče sjeverno od Ilice. Slijedom inicijativa i pritisaka predsjednik Vijeća je odlučio još jednom staviti na raspravu navedene zahtjeve. Predsjednik navodi da u ulici Gjure Szabe imamo 282 stana i moći će se napraviti 110 parkirnih mjesta, dobivena je peticija od 22 stanara.Što se tiče ulice Šestinski dol od 2 do 12 radi se o 148 stanova i 90 parkirnih mjesta. Peticiju je potpisalo 66 stanara te također nema natpolovične većine. Kaže da ukoliko se uvede parkirna zona da će se smanjiti broj parkirnih mjesta. Smatra da treba uputiti stanarima dopisom sa konkretnim objašnjenjem što će se desiti uvođenjem naplate parkiranja prema stanarima. Do trenutka dok se ne sakupe potpisi natpolovičnog broja stanara za uvođenje naplate parkiranje Vijeće isto neće podržati. 

U raspravi sudjelovali: Tomislav Domes, Zdravko Banužić, Tomislav Kolačny, Tomislav Matošin, Miroslav Šurbek, Branko Matun, Josip Jelić, Maja Čižić, Siniša Ružić i Snježana Ordanić.

Josip Jelić moli Zdravka Banužića da on kao pravnik sastavi dopis gdje će upozoriti na sve nedostatke po stanare kojih oni nisu svjesni i sa kojima nisu upoznati te da Vijeće traži da natpolovična većina stanara potpiše peticiju za isto.

Predsjednik daje na glasovanje i pita tko je za uvođenja naplate parkiranja u navedenim ulicama te konstatira da nitko od vijećnika nije za uvođenje naplate parkirana.

Predsjednik pita tko je protiv uvođenja naplate parkiranja u navedenim ulicama te konstatira da nitko nije protiv uvođenja naplate parkiranja.

Zdravko Banužić kaže da oni kao vijećnici predlažu predsjedniku Vijeća da se na ovu točku dnevnog reda odgovori na način da se uputi odgovor podnosiocima zamolbe gdje će im se skrenuti pažnja na loše strane njihovog prijedloga i naš zahtjev da se prikupi natpolovična većina potpisa stanara za traženo.

Branko Matun pita tko će to operativno odraditi.

Snježana Ordanić predlaže da se dopis uputi predstavnicima stanara koji bi prikupili potpise.

Josip Jelić kaže da će to odraditi članovi vijeća mjesnih odbora, a ako oni neće da će članovi vijeća sami to odraditi te predlaže zaključak koji glasi;
	 „ Vijeće se slaže sa uvođenjem parkirne zone nakon dostavljanja dokaza da je  
	  natpolovičan broj stanara odnosno vlasnika stanova u ulici Šestinski dol od 2 do 12 i 
              Gjure Szaba od 11 do 19 potpisao traženo te će Vijeće prihvatiti da se naplata     	  parkiranja uvede tim ulicama.“ 

Predsjednik daje prijedlog zaključka na glasovanje.

S 11 glasova ZA i 4 SUZDRŽANA usvojen predloženi Zaključak. 



Ad.2. Informacije, pitanja i prijedlozi


Vlado Crkvenac iznosi problematiku vezano uz prometnu sigurnost oko OŠ „Pavleka Miškine“ te traži da se uputi požurnica za isto.

Tomislav Matošin pita u kojoj je fazi postavljanje nadstrešnica na autobusnim stajalištima.

Maja Čižić pita kada će doći na red postavljanje stupića u ulici Vrhovec.

Predsjednik odgovara da će se sve dogovoriti na koordinaciji s predsjednicima VMO koja će biti uskoro.




Obzirom da se više nitko ne javlja za riječ, predsjednik zatvara sjednicu.

Sjednica završila u 17,10 sati.
Zapisnik vodila:
Natalija Vidak

KLASA:   026-02/19-01/95
URBROJ: 251-06-11-03-19-2						
Zagreb,     05. veljače 2019. 



								
								        Predsjednik Vijeća 
                                                                                       	  Gradske četvrti Črnomerec

								         Martin Postružin

